नालगोंडा। तेलंगाना के नालगोंडा में हुई एक खौफनाक घटना से लोगों के होश उड़े रह गए। सोमवार की सुबह यहां के एक धार्मिक स्थल पर एक युवक का कटा हुआ सिर पाया गया। युवक की पहचान कनागल मंडल निवासी पालाकुरी रमेश के तौर पर हुई है। पुलिस मामले की जांच में लगी हुई है। नालगोंडा के वन टाउन पुलिस स्टेशन के अंतर्गत आने वाले बोट्टूगुडा जांडा में युवक का कटा हुआ सिर देख स्थानीय निवासियों में हड़कंप मच गया। सूचना पाकर मौके पर पहुंची पुलिस ने युवक की पहचान 25 वर्षीय पलाकुरी रमेश के तौर पर की, जो पेशे से ट्रैक्टर चालक था।